LAOAG CITY – Agragragsak iti agdama dagiti taga Ilocos Norte kalpasan a nairaman iti top ten ti innem a graduate ti nursing ditoy probinsiya.
Ni Ralf Jay Villanueva Retotal, taga Brgy 21, ciudad ti Laoag ken graduate ti Mariano Marcos State University iti Batac City ket number 2 iti nasao nga eksaminasyun iti rating na nga 86.60 percent.
Number 3 met ni Jobelle Kasper Batangan Agmata ti Northwestern University ti Laoag City iti rating na nga 86.20 percent.
Simrek met iti number 7 ni Christelle Tangonan Garcia ti Mariano Marcos State University iti Batac City.
Agpada nga adda iti number 10 da Marianne Angelina Ramos Lorenzo kenni Allanah Mae Bangloy Sudario agpada a nagturpos ti Mariano Marcos State University kenni Benigno Ruiz Gervacio ti Northern Christian College ti Laoag City.
Kabayatanna, inpanakkel ni Dr Miriam Pascua, presidente ti Mariano Marcos State University iti Batac City nga addan sumagmamano a tawen a sumsumrek iti top ten ti sumagmamano a graduates ti unibersidad da.
Mamati a daytoy ket bunga ti kinagaget dagiti agad-adal ken ti napintas ken de kalidad nga panagisuro dagiti mangisursuro ti MMSU.
Segun met kenni Dr Cesar Agnir, presidente ti Northern Christian College nga kas panangbigbig ti pagadalan da iti pammadayaw nga inpagteng ti graduate da nga karaman iti top 10 ket ipaayan da ti financial reward nga 50,000 nga pisos malaksid pay ti panangi-treat da ti special dinner iti maysa nga five star hotel.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn